
Dialuna 27 November 2023 


En conexion cu campaña Mundial di conscientisacion ‘16 Days of Activism’ 


FUTURA HUNTO CU CMMA, Y FCVR TA ORGANISA 
UN WORKSHOP PA MUCHA MUHE DI EDAD 12-15 


Gobierno di Aruba ta uni su mes na e campaña Mundial di 
conscientisacion “16 Days of Activism' y na tur esfuerso di 
tur fundacion den nos comunidad pa trece informacionnan 
tocante violencia contra hende muhe y mucha muhe. E 
16 Dianan di Activismo Contra Violencia di Genero ta un 
campaña internacional cu a cuminsa riba 25 di November, Dia 
Internacional pa Eliminacion di Violencia Contra Hende Muhe, 
y ta dura te 10 di December, Dia di Derechonan Humano. 


En conexion cu e campaña di conscientisacion aki, FUTURA 
hunto cu CMMA, y FCVR ta organisa un workshop pa mucha 
muhe di edad 12-15, riba e topico “Online Safety”. E workshop 
lo wordo duna den 4 diferente districto for di 6:00 pa 8:00 PM. E 
lo cuminsa dia 29 di November na MFA Noord, 30 di November 
na MFA Paradera. 6 di December na MFA Santa Cruz y dia 7 
di December na MFA Savaneta. 


Na e ocacion, señora Jeanette Richardson-Baars, Coordinador 
Nacional Contra Traficicion y Contrabanda di Hende Muhe 
Aruba (CMMA), lo elabora riba e topico ‘No cay den trampa”. 
Señora Lucienne Lacle di Opta Innova, lo elabora riba e topico 
“Deep Fakes 8 Online Identity”. 


Prome Minister Evelyn Wever-Croes ta invita mayornan pa 
registra pa segura un luga ainda pa nan yiunan por participa. 
Por haci esaki na e pagina di Facebook di FUTURA via un link 
disponibel. (http://bit.ly/3SV6pP3). 


“Ban uni na e campafia mundial di conscientisacion contra 
violencia y discriminacion di hende y mucha muhe. Haci uzo 
di e oportunidad aki. Ban conscientisa, educa y empodera nos 
mucha muhenan. Hunto nos por haci e mundo online mas safe 
pa nan”, Prome Minister a expresa. MN 

Mrs.Jeannette Richardson-Baars 
Coordinador Nacional contra Traficacion y 
Contrabanda di Hende Aruba. 

“No cay den trampa”. 


Ms.Lucienne Lacle 
Opta Innova 


“Deep Fakes £ Online Identity”. 

Prome Minister Evelyn Wever-Croes: 
Prome Minister ta reuni cu Soroptimist 
International Club Aruba, FCVR, 
UNHCR, y HIAS 


GOBIERNO DI ARUBA 
TA UNI DEN E ‘16 DAYS 
OF ACTIVISM’ Y A 
CENDE LUZ ORANJE NA 
BESTUURSKANTOOR 


Dialuna 20 di November, Prome Minister Evelyn Wever-Croes 
a reuni cu Soroptimist International Club Aruba, hunto cu 
FCVR, UNHCR, HIAS riba e “16 days of activism” pa igualdad 
y siguridad di hende muhe y mucha muhe. “Un oportunidad 
pa nos TUR reflecciona, pasobra desigualdad entre hende 
homber y hende muhe ta existi ainda na Aruba y ta duna 
espacio pa abuso contra hende muhe y mucha muhe”, Prome 
Minister a enfatisa. 


E 16 Dianan di Activismo Contra Violencia di Genero ta un 
campaña internacional cu ta cuminsa riba 25 di November, Dia 
Internashonal pa Eliminacion di Violencia Contra Hende Muhe, 
y ta dura te 10 di December, Dia di Derechonan Humano. E 
campaña a inicia na aña 1991 pa Women's Global Leadership 
Institute y tin un kalender di actividad pa enfoca riba e tema 
importante aki. 


For di e tempo ey, e ta un campaña global anual pa crea 
conscientisacion y mobilisa accion contra violencia basa riba 
genero, y ta envolve organisacionnan y activistanan rond di 
mundo. E meta ta pa enfatisa e conexion entre elimina violencia 
basa riba genero y mantene y enforsa derechonan human. 


“Durante e 16 Dia di Activismo, laga nos uni den e buskeda 
di un mundo liber di violencia y descriminacion. Huntu, nos 
por logra cambio, kibra e silencio y fomenta empatia. Cada 
esfuerso di cada ciudadano, ta contribui pa reenforsa husticia, 
igualdad, y empoderamento. Gobierno di Aruba ta uni den e 
16 Dia di Activismo entre 25 di November y 10 di December. 
Nos compromiso ta pa cada ciudadano prospera den un 
mundo unda tin compasion y respet. Hunto nos ta construi un 
sociedad unda derecho y dignidad di nos tur ta wordo respeta 
y manteni”, Prome Minister a expresa. 


Pa duna sosten na e inicio di e 16 dianan aki, diasabra 
anochi a cende luz oranje na Bestuurskantoor na unda tawata 
presente CEDEHM, FCVR, UNHCR, HIAS, Soroptimist Aruba, 
Parlamentario Darlaine Quedez-Erasmus y Minister di Husticia 
Rocco Tjon cu a hiba palabra na e ocacion pa reemplasa 
Prome Minister na e evento special aki di Light Up Orange y 
uni na e campaña mundial di conscientisacion contra violencia 
y discriminacion di hende y mucha muhe. mmm 

Diahuebs 23 di 
conferencia di prensa encuanto e campaña di conscientisacion 
nacional “Limpi Limpi”, en particular e actividad Baki den Bario. 
E iniciativa di Baki den Bario ta fomenta un comportacion 
consciente den nos comunidad, unda tur persona ta aporta 
den e proceso di separacion di desperdicio pa promove un 
maneho mas responsabel di e desperdicio cu nos ta produci. 


november, Minister Arends a tene un 


Ta haci un yamada na comunidad residencial henter pa e 
ultimo tres baki den bario nan pa 2023. Esaki lo tuma luga den 
districto di Noord diasabra awor 2 di december 2023 na Veld 
di Bubali. Otro siman 9 di december 2023 na Santa Cruz na 
Stadion Nadi Croes y Crismo Angela. Pa clausura e exitoso 
Baki den Bario, lo tin e ultimo accion diasabra 16 di december 
2023 na San Nicolas, unda e bunita proyecto a cuminsa. 
Minister Arends ta enfatisa cu e orario di tur accion di Baki den 
Bario ta 7’or te cu 11’or di mainta. Pa e schedule completo di 
Baki den Bario, por acudi na e website di Limpi.aw 


Mirando e exito di e iniciativa di Baki den Bario, a amplia e 
cantidad di tipo di desperdicio cu por trece pa wordo procesa, 
entre otro, taira, carton y azeta di cushina uza alabes di 
e-waste, metal, desperdicio di construccion, green waste y 
bulk/mix waste. Prepara bo desperdicio separa pa facilita e 
fluho na e sitio. No lubida di colecta bo azeta di cushina uza 


BAKI DEN BARIO TA CONTINUA 
CU E SIGUIENTE EDICION NA 
VELD DI BUBALI 


den botter di plastic uza, cu tapa cera, pa asina esaki tambe 
por wordo recicla. 


Minister Arends a haci un aviso pa pueblo, cu no ta acepta 
asbest durante e accion di Baki den Bario. Pa desperdicio di 
asbest tin regulacion y ta rekeri permiso di DTI pa deshaci de 
esaki apropiadamente. Treciendo esaki na Baki den Bario ta 
trece consecuencia di salud inmediato pa esnan cu ta labora 
na Baki den Bario y tur den cercania. 


Durante e conferencia di prensa Minister Arends a haci uzo 
di e oportunidad pa recorda comunidad cu Fundacion pa 
nos Comunidad tambe ta na Baki den Bario. Fundacion Pa 
Nos Comunidad (FPNC) ta acepta diferente tipo di articulo 
entro otro comestibel, mueble y paña. Pa temporada di pasco 
FPNC a lansa nan campaña unda nan ta colectando diferente 
producto di cuminda pa traha macuto di cuminda y yuda 
famianan den necesidad. Por haya mas informacion riba nan 
pagina di Facebook, via nan website fpnc.aw of puntra y haci 
bo donacion personalmente cerca nan durante Baki den Bario. 


E helpdesk di Serlimar tambe lo t'ey durante tur Baki den Bario 
pa yuda nan clientenan. 


Por ultimo Minister Arends a comparti datos colecta di Baki 
den Bario unda tabata tin un averahe di 500 vehiculo cu a 
trece nan desperdicio y a colecta alrededor di 70 pa 75 baki 
cada bes. 


E proximo accion di Baki den Bario lo tuma luga na Veld di 
Bubali di 7’or te cu 11’or di mainta unda Bureau City Inspector 
lo ta presente pa guia cu e separacion di desperdicio ta wordo 
haci corectamente. Tene cuenta cu lo tin trafico y ta rekeri un 
tiki pasenshi. 


"Nos ta wardabo na Baki den Bario na Veld di Bubali y ta conta 
cu bo ayudo pa tene Aruba limpi limpi!" - Minister Ursell Arends 

Nemara Modure 


MINISTER 


Minister Maduro di Finansa ta informa: 


GOBIERNO TA TRAHANDO PA INTRODUCI UN 
MANEHO DI PARTICIPACION Y DIVIDENDO PA 
ENTIDADNAN PUBLICO 


Dia 13 di november 2020 Gobierno a yega na acuerdo cu Hulanda riba e 
reformanan cu ta necesario pa haci Aruba mas fuerte y resiliente. E acuerdo 
a keda hinca den e documento yama ‘Landspakket.’ Dia 4 di april 2023 
a acorda den un ‘Onderlinge Regeling' e base huridico di e manera cu 
Hulanda y Aruba lo traha cu otro pa realisa e reformanan indica den e 
Landspakket. 


Den cuadro di e trabounan necesario pa cumpli cu e Landspakket tema 
B.2, Gobierno di Aruba a laga e compania Price Waterhouse Coopers 
PWC haci un sondeo riba 6 entidad publico pa evalua nan estado 
financiero. For di e sondeo a sali na cla cu algun ententidad publico no 

tin un maneho di participacion y dividendo, of esaki no ta efectivo. 

Pa e motibo aki PWC a conseha Gobierno pa formula y 

implementa un maneho pa atende adecuadamente 

cu e participacion di Gobierno como unico 

accionista di e companianan estatal, y tambe pa 

formula un maneho efectivo pa locual ta trata 

e pago di dividendo cu Gobierno como unico 
accionista tin derecho riba dje. 


Recientemente Minister di Finansa a 
informa tur compania estatal di e intencion 
pa formula y implementa un maneho 
participacion y dividendo pa tur compania 
estatal. A cuminsa caba cu e proceso di 
destaho pa asina yega na e compania 
Y) cu lo prepara y guia e implementacion 
di e maneho di participacion y 
dividendo na tur compania estatal di 
— Gobierno. E maneho aki ta necesario 
us pa asina contribui na e meta formula den 
Landspakket pa locual ta gasto y efectividad 
di e sector publico na Aruba. MN 

Minister di Finansa ta informa: 

Pa fin di aña 2024 ta spera di por recupera e retraso den compilacion di 
cuentanan anual di Pais Aruba 


Diahuebs ultimo Minister Maduro di Finansa hunto cu Director di 
Departamento di Finansa, sr. Werleman, tabata na Controlaria 
General di Aruba conoci como Algemene Rekenkamer Aruba 
(ARA), pa haci entrega di e Cuenta Anual di Pais Aruba di aña 
2019 na Presidente di e Colegio di Controlaria General di Aruba, 
sra. Croes-Williams. E entrega a tuma luga den presencia di 
Secretario di ARA sra. Curret y miembro di Colegio di ARA, sr. 
Samson. 


Minister Maduro a splica esnan presente cu e Cuenta Anual 
2019 ta wordo entrega cu retraso debi na varios factor. E 
cifranan di aña 2019 lo sirbi como base pa por yega na un 
declaracion di accountant pa e Cuenta Anual di aña 2026. 
Pa esaki trabounan di 'nulmeting' y tambe di 'balanssanering' 
mester a tuma luga den aña 2018 y 2019 prome cu por a bay 
over na compila e Cuenta Anual pa Aña 2019. Banda di esaki 
e 'lockdown' den pandemia a trece retraso den e trabounan 
den aña 2020 y 2021. Mester menciona cu e impasse riba 
e aprobacion di e Cuentanan Anual di aña 2016 y aña 2017 
pa Parlamento di Aruba, tambe a trece retraso grandi den e 
trabounan pa por a finalisa e Cuenta Anual di aña 2019. Por 
ultimo, e aplicacion riba cual e administracion financiero di 
Pais Aruba ta draai, GFS/EnterpriseOne, tambe mester a haya 
su 'upgrade' na comienso di aña 2023 y esaki a trece cune un 
retraso di algun luna. 


E mandatario encarga cu Finansa a sigui splica cu pa fin di 
aña 2024 ta spera di por recupera e retraso den compilacion 
di cuentanan anual di Pais Aruba, segun e siguiente schedule. 
Cuenta Anual di Aña 2020 ta premira pa wordo entrega na ARA 
na februari 2024. Cuenta Anual di Aña 2021 ta premira pa yega 
na ARA na juni 2024. Cuenta Anual di aña 2022 ta premira 
pa september 2024 y Cuenta Anual di aña 2023 lo por wordo 
entrega na ARA na December 2024. Di e manera aki Minister 
Maduro ta spera di por cera e ciclo presupuestario di e añanan 
corespondiente. 


Minister Maduro a haci uzo di e oportunidad pa asina gradici 
ARA pa nan pasenshi pa por a warda pa e trabounan pa 
compila Cuenta Anual 2019 por a keda cla. E mandatario ta 
gradici e team di Departamento di Finansa y tur otro persona y 


JAARREKENING 


instancia cu a coopera pa asina Cuenta Anual 2019 por a keda k i LAND ARUBA 


2019 


termina. Minister Maduro ta desea e team di ARA hopi exito pa 
e trabounan cu awo lo sigui pa constata cu si e fondonan cu 
Parlamento a aproba pa Gobierno traha cune, a wordo uza na 
un manera legal y pa e meta pa cual a duna aprobacion. MN 

Minister Maduro na ocasion di entrega 
di Cuenta Anual 2019 na ARA: 


E PRESENTACION DI 
CUENTA ANUAL 2019 A 
CONOCE CAMBIONAN 


Ta prepara pa por haya un declaracion di 
accountant riba Cuenta Anual 2026 


Recientemente Minister Maduro di Finansa a haci entrega 
di e Cuenta Anual di Pais Aruba pa aña 2019, na Algemene 
Rekenkamer Aruba (ARA). E mandatario a splica cu e Cuenta 
Anual 2019 ta contene cambionan importante pa asina por 
forma e fundeshi necesario pa por haya un declaracion di 
accountant riba e Cuenta Anual di Aña 2026. 


Na e ocasion aki Director di Departamento di Finansa, sr. 
Derrick Werleman, a brinda un splicacion di e cambionan 
mas importante. Entre nan, Cuenta Anual 2019 ta contene e 
resultado di e 'nulmeting' haci pa Centrale Accountantsdienst 
CAD y tambe ta contene e cambionan den balans a causa di e 
'balansverschoning' cu a tuma luga den aña 2019. E balans ta 
conoce un otro particion y presentacion ya cu por ehempel ta 
saca afo e 'verjaarde vorderingen.' 


E cambionan aki a causa retraso den e trabounan pa finalisa 
Cuenta Anual 2019, pero nan ta necesario. Ta cambionan cu ta 
brinda e base cu lo yuda pa e cuentanan anual di Pais Aruba den 
un futuro cercano por bay conta cu un 'accountantsverklaring' 
cu ta certifica cu e cifranan presenta ta real y wordo compila ta 


conforme e standardnan internacional di raportahe. 


Pa awo tur esfuerso ta dirigi pa asina e Cuenta Anual di 
aña 2026, conforme palabracion den e Protocol di aña 2018 
entre Aruba y Hulanda, por ricibi un declaracion di Stichting 
Overheidsaccountantbureau SOAB cu por certifica cu e 
cifranan den e Cuenta Anual 2026 ta corecto y ta duna un bon 
bista di locual a pasa den e aña eynan. MN 

AA 


MINISTER 


Minister di Turismo y Salud Publico Sr. Dangui Oduber tabata 
presente na AHATA su anual “Excellence Awards 2023”. E 
bunita ceremonia a tuma lugar diasabra den e ballroom di 
Renaissance Convention Center. 

Den e ceremonia aki a honra tur e personanan cu a sobresali 
den servicio di e sector di turismo. E premionan anual di AHATA 
ta di sumo importancia pa asina reconoce tur cuta labora y 
aporta pa duna servicio di calidad na nos bishitenan. AHATA 
a honra 43 nominado y mester bisa cu tur tabata un ganador 
aribanan mes, mirando cu e escogencia ta di mas cu 10,000 
empleado den e sector aki. 


Minister Dangui Oduber ta manda palabranan di felicitacion y 
aprecio na tur e nominadonan/ganadornan. Cada un di boso 
a demostra dedicacion remarcabel y a supera expectivanan 
den brinda servicio den e industria di turismo. Aruba ta keda 
conoci pa su hospitalidad y nos compromiso di ta e “One 
Happy Island”. 


Ademas, proyectonan manera; Gateway 2030, Beautification 
di Eagle Beach, Masterplan di Seroe Colorado, Boardwalk 
di Malmok y Arte di Mosaic na e trapi di Hooiberg ta algun 
ehempel di nos compromiso pa sigui mehora e producto di 
Aruba. E iniciativa di e “AHATA Excellence Awards” ta pa 
mehora e experiencia di bishitante, preserva nos bunita 
naturalesa, celebra nos cultura y herencia y sigui innova pa un 
turismo sostenibel y unico na Aruba. 


Finalmente, Minister Dangui Oduber ta gradici AHATA pa 
nan sosten, colaboracion y compromiso pa sigui mehora nos 
industria di turismo y sigui crea experiencia inolvidabel pa nos 
bishitante di Aruba. MN 

(7, Y) Hpi PLO 
Geoffrey Wever 
MINISTER 


A ilumina Oranjestad: 


FIESTA DI LUZ A CUMINSA DIASABRA 


Diasabra 25 di november a cende 
e luznan di pasco den Oranjestad, 
asina marcando e comienso oficial 
pa e temporada di fin di aña. Durante 


su inicio, minister Geoffrey Wever MM 


a hiba su discurso enfocando cu e 
luznan adicional y decoracionnan di 
luz tur ta un parti importante den un 
proyecto mas amplio y e vision total di 
revitalisacion di Oranjestad. 


Tur diasabra te cu 23 di december JA 


lo tin actividad den y rond di Caya 
G.F. Betico Croes, hunto cu specials 
y entretenimento musical. Cu cada 


compra ta sostene empresarionan [ 


local, y cada bishita ta contribui na un 


ambiente positivo y un centro di ciudad WPS 


revitalisa. 


Por a presencia palonan di luz cu J 


recientemente a keda instala tambe. Na 
banda di tin un estilo clasico y elegante, 
esakinan a visiblemente amplia e 
claridad den e area. Comerciantenan 
a indica di ta contento cu esaki, 
mirando cu e ta fomenta un sentimento 
di seguridad adicional necesario pa 
sostene e clima empresarial di e area. 
Awo cu e decoracionnan di luz, Minister 
Wever a indica di kier a añadi na e 
sentimento positivo pa consumidornan, 
specialmente den e temporada festivo 
aki. 


23 december, 6:00 — 8:00 PM, entretenimento: Maruba 


Minister Geoffrey Wever ta haci un yamada na comunidad 


E proximo eventonan di Fiesta di Luz ta como lo siguiente: henter pa pasa den centro di Oranjestad y pasa unrato ameno 
2 december, 4:00 PM — 6:00 PM, entretenimento: Maruba den ambiente di pasco y fin di aña. 

9 december, 4:00 PM — 6:00 PM, entretenimento: Las Unicas 

16 december, 4:00 PM — 6:00 PM, entretenimento: Rumba Tambe kier a manda un palabra di danki enorme na henter 


Caribeña 


e ekipo di DOW cu a traha incansablemente pa por ‘make it 


16 december, 4:00 PM — 6:00 PM, KidsPreneur$ Bazaar @ happen’ y den un tempo rapido a instala e luznan nobo, como 


Plaza Daniel Leo 


tambe tur e decoracionnan! EEE 

MINISTER 

“Discover your pathway to Higher Education in North America” 


Dialuna dia 27 di november 2023 durante Conferencia di 
Prensa di Gobierno di Aruba, Minister di Enseñansa y Deporte 
Endy Croes hunto cu Sra. Jo-Anne Croes di Universidad di 
Aruba a anuncia 2023 Higher Education North America (HENA) 
Expo cu lo tuma luga na Hyatt Place Aruba Airport, dia 1 di 
december di 9 am pa 5 pm. Durante e conferencia, a extende 
un invitacion na tur e studiante- y mayornan pa HENA Expo. 


E meta principal di e evento ta pa crea un plataforma pa e 
studiantenan cu kier explora e opcion di studia na Merca of 
Canada. Informando y conectando e studiante- y mayornan 
cu e hermentnan necesario pa por descubri e caminda 
corecto cu mester cana pa studia na Merca of Canada. Lo 
tin un total di ocho instituto di Enseñansa Superior Mericano 
y Canades presente: University of South Carolina, Coastal 
Carolina University, Valencia College, Saint Mary’s University, 
Bishop’s University, Embry-Riddle Aeronautical University, 
Colorado State University y Niagara College. Ademas, lo 
trece diferente partner di Aruba mes hunto cu ta sostene e 
studiante durante e proceso, entre otro, EducationUSA Aruba, 
Arubalening y Consulado Mericano. Pa asina por brinda 

informacion y contesta pregunta di e studiante- y mayornan. 
Minister Endy Croes a indica cu a firma diferente MoU cu 
college y Universidadnan di Merca y Canada, cu ta beneficia 
e studiantenan di Aruba enormemente. Cu e acuerdonan cu 
a logra firma, a crea espacio pa e studiantenan di Aruba haya 
un “in-state tuition’, en bes di “tuition” internacional. Esaki ta 
nifica cu en bes di paga rond di 40 mil dollar, e studiantenan 
di Aruba por paga awo solamente rond di 18 mill dollar. Esaki 
ta un oportunidad grandi pa e studiantenan cu ta desea di bay 
studia na Merca of Canada. 


Finalmente, Minister Endy Croes ta gradici EducationUSA 
y Sra. Jo-Anne Croes cu ta e motor tras di e proyecto aki. 
Alabes, ta invita tur studiante y maestro di Colegio EPI, 
Colegio Arubano, Colegio Nigel Matthew, Mon Plaisir College, 
EduCampus, De Schakel College, International School of Aruba 
y YNZ Montessori High School pa bishita e expo diabierna, 1 di 
december entre 9 am pa 5 pm. 

MINISTER ENDY CROES 
A ATENDE APERTURA 
DI NATIONAL 
WEIGHTLIFTING 
CHAMPIONSHIP 2023 

Diadomingo mainta, na Compleho Deportivo Frans Figaroa a 
tuma luga apertura di e campeonato Nacional di Hisamento 
di Peso 2023 organisa pa Aruba Amateur Weightlifting 
Association. Mandatario di Deporte tabata presente unda el 
a hiba palabra y a desea e atletanan hopi exito. Deporte ta e 
vehiculo cu ta trece comunidad hunto, deporte ta crea union, 
deporte ta forma ciudadano pa nos sociedad y ta crea caracter 
y disciplina. 


Sea cu nos perde of gana nos ta cera amistad cu otro y 
esaki ta e forsa di deporte. Un total di 25 atleta femenino y 
masculino di Aruba y Curacao a participa den categoria di 
“youth”, “junior”, “senior” y “master”. Un competencia yena cu 
ambiente deportivo unda e atletanan a bataya contra otro pa 


conkista e titulo di campeon. 


Pa conclui, Minister Endy Croes ta felicita Aruba Amateur 
Weightlifting Association cu e excelente campeonato. Alabes 
ta gradici tur cu a contribui pa haci e competencia aki uno 
exitoso! Masha pabien na e ganadonan. MN 


GUEST 3 


Union ta e forsa di un ekipo, famia y 
nacion pa logra cada meta pa e 
bienestar humano. Ban sigui den 
positivismo pa engrandece nos pais. 


EA ANA DI UNION Y POSITIVISMO! 


